Er til trúartákn í íslam hliðstætt krossinum í kristinni trú ? Ekkert slíkt tákn er í trúarbrögðum múslíma . Í átrúnaði múslíma er þó ekki talað um mánasigðina sem slíkt tákn , enda var hún fyrst notuð í Ottómanríkinu og talið er að hún hafi fyrst verið sett í fána ríkisins eftir fall Konstantínópel árið 1453 . Í hugmyndaheimi íslam er tunglið tákn tímans og árinu er skipt í tunglmánuði . Mánasigðin er tákn vaxandi tungls , al-hilal . Í moskum er ætíð útskot , eins konar skápur , sem sýnir í hvaða átt hin helga borg Mekka er , en þangað skuli trúaðir snúa andlitnu er þeir biðjast fyrir . Þetta kallast mihrab og er eftirmynd hellis þar sem áður var beðist fyrir . Við hlið mihrab er pallur , mimbar , þar sem kennimaður stendur er hann ávarpar fólkið í moskunni . Moska er sagt vera komið af arabíska orðinu masjid , sem þýðir staður þar sem fallið er fram , bænastaður . Í hvolfþaki moskanna er mánasigð grópuð og bendir til Mekka . Samkvæmt íslam má ekki hafa myndir í moskum en þess í stað eru skrautrituð vers úr Kóraninum upp um alla veggi .